Rīgā, 2024.gada 8.jūnijā

Rīgas 1.pamatskolas-attīstības centra skolēnu vecākiem

Cienījamie vecāki!

Paldies Jums par sniegto atbalstu izglītības iestādes akreditācijā! Esam pateicīgi tiem vecākiem, kuri piedalījās sarunā ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Aizputes vidusskola ir akreditējama uz 6 gadiem, apliecinot, ka tās darbība atbilst optimālam kvalitātes līmenim. Vērtējot kvalitātes jomas “Atbilstība mērķiem”, “Kvalitatīvas mācības” un “Laba pārvaldība” kvalitātes līmenis ir “ļoti labi” un “Iekļaujoša vide” kvalitātes līmenis ir “labi”[[1]](#footnote-1), kas nozīmē, ka skola iegulda optimālu darbu nepieciešamo pārmaiņu ieviešanā:

|  |  |
| --- | --- |
| **Joma** | **Kvalitātes vērtējuma līmenis** |
| **Atbilstība mērķiem** | **Ļoti labi** |
| **Kvalitatīvas mācības** | **Ļoti labi** |
| **Iekļaujoša vide** | **Labi** |
| **Laba pārvaldība** | **Ļoti labi** |

Rīgas 1.pamatskolas-attīstības centra stiprā puse ir spēja nodrošināt augstas kvalitātes izglītības pakalpojumu, attīstīt starptautisku sadarbību un veicināt mobilitāti izglītojamo vidū, kā arī dalība sporta sacensībās un Integratīvās mākslas festivālos, dodot bērniem ar īpašām vajadzībām iespēju parādīt savus talantus sev un citiem, tādējādi veicinot integrēšanos sabiedrībā, kā arī skolas skolotāju aktīvi sadarbība un dalīšanās pieredzē ar citām izglītības iestādēm, kuras realizē izglītības programmas bērniem ar īpašām vajadzībām, popularizējot savus labās prakses piemērus, izstrādātos metodiskos materiālus un mācību grāmatas.

Rīgas 1.pamatskolas-attīstības centrā tiek īstenots kvalitatīvs izglītības process, veikta izglītojamo vērtēšana un notiek sadarbība starp skolēniem, skolotājiem un skolas vadību. Ekspertu vērotajās mācību stundās redzama mācību darba diferenciācija.

Akreditācijas ekspertu komisija jomā “Atbilstība mērķiem” vērtēja arī skolēnu sasniegumus ikdienas mācību procesā un pārbaudes darbos. Tika secināts, ka 61,8% skolēnu ikdienas izglītības procesā sasniedz labus mācību rezultātus (vidēji 7 balles un augstāk). Lai sasniegtu vēl augstākus rezultātus, akreditācijas ekspertu komisija ieteica skolas skolotājiem precīzāk formulēt sasniedzamo rezultātu (ko pēc stundas pratīsim; izpratīsim) un sekmēt skolēnu prasmes un iemaņas, novērtējot savus mācību sasniegumus un rezultātus, pilnveidot prasmi loģiski sakārtot savas domas, praktizējot pašvērtēšanu un turpmāk veicamo darbu plānošanu un attīstīt pašvadītas mācīšanās prasmes, tās trenēt un pilnveidot visās mācību jomās.

Rīgas 1.pamatskolas-attīstības centra direktores Lailas Lapiņas profesionālās darbības vērtējums jomā “Laba pārvaldība” ir novērtēts ar “Ļoti labi”. Akreditācijas ekspertu komisija novērtē direktores plašās zināšanas par audzināšanas, mācīšanas un mācīšanās jautājumiem, kā arī ieguldījumu izglītības iestādes vides un iekšējās kultūras veidošanā, mērķtiecīgi un sistemātiski vadot kolektīvu un mācību darbu, reizē veicot audzināšanas darbu, radot priekšnoteikumus iekļaujošas vides veidošanai un sniedzot atbalstu katra skolēna izaugsmei. Direktore, konsultējoties ar visām iesaistītajām pusēm, argumentēti un demokrātiski pieņem lēmumus, uzņemas atbildību, ir līdere kolektīvā, veiksmīgi sadarbojas gan ar skolas dibinātāju, gan skolotājiem, gan skolēniem un vecākiem. Direktore iesaistās darba procesos, kas pilnveido un attīsta izglītības nozari ne tikai izglītības iestādē, bet arī valstī, piedaloties un organizējot dažādus seminārus, konferences, profesionāli atbalstot citu izglītības iestāžu vadītājus un pedagogus par speciālās izglītības jautājumiem, regulāri komunicējot un piedaloties izglītības attīstības, izglītības kvalitātes politikas plānošanā, īstenošanā un izvērtēšanā Rīgas un valsts līmenī.

Akreditācijas ekspertu komisija, veicot savu darbu, izmantoja šādas metodes:

* 1. Intervijas un sarunas ar skolas direktori, direktores vietniekiem, pedagogiem, skolas dibinātāja pārstāvjiem, skolēniem, skolēnu vecākiem.
  2. 9 mācību stundu vērošana.
  3. Skolas fiziskās vides apskate.
  4. Dokumentu un informācijas analīze (skolas pašnovērtējuma ziņojums, skolas attīstības plāns, ikgadējais darba plāns, izglītojamo mācību sasniegumu vērtēšanas kārtība, skolvadības sistēma E–klase, audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamie dati, iekšējās kārtības un drošības noteikumi, Edurio aptaujas rezultāti).
  5. Situāciju analīze ar dažādām mērķgrupām par pedagoģijas un skolas aktuālās darbības jautājumiem.
  6. Tīmekļvietnes un komunikācijas sociālajos medijos izpēte.

Novēlu Jums sekmīgu turpmāko sadarbību ar skolas vadību un pedagogiem, kā arī skolai nezaudēt fokusu uz katra izglītojamā individuālajām zināšanām, prasmēm, iemaņām un talantu attīstību.

Akreditācijas ekspertu komisijas vadītāja Agnese Pūtele

1. Skolas darbību vērtē piecos kvalitātes vērtējuma līmeņos: “nepietiekami”, ”jāpilnveido”, “labi”, “ļoti labi”, “izcili”. [↑](#footnote-ref-1)